Knoppand

Knoppand (Cairina moschata) er en monotypisk art i andefamilien og hører naturlig hjemme i Mexico, Sentral-Amerika og Sør-Amerika øst av Andes sørover til det nordlige Argentina og Uruguay, men arten forekommer også i sørlige deler av USA. Den har også forvillet seg i Europa, herunder også til Norge. Arten tilhører en gruppe ender som har evnen til å vagle seg.

Slekten (Cairina) er monotypisk og inngår som én av sju slekter i tribuset Cairinini, som er en del av underfamilien av ender (Anserinae). Tamversjonen kalles , men den anerkjennes altså ikke som en selvstendig underart. En nyere studie antyder at gruppen er nært beslektet med Tadornini. Domestisert knoppand kalles moskusand.Syvertsen, Per Ole: «moskusand» i Store norske leksikon på snl.no. Hentet 11. februar 2025 fra 

 Beskrivelse 
miniatyr|venstre|Knoppand (hann), Mato Grosso, Brasil.
Knoppand måler , avhengig av kjønn. Arten viser betydelig kjønnsdimorfisme. Hannen veier , hunnen . Tamender kan imidlertid bli større. Fjærdrakten er hovedsakelig iriserende grønn-sort og skinner i mange farger i sollys. Arten har også innslag av hvitt ved vingene. Hunnen er generelt mindre enn hannen og har i motsetning til denne fullstendig fjærbevokst ansikt, men hun mangler den karakteristiske ansiktsknølen og fjærkammen som hannen har. De undere ekstremitetene er korte og sorte, inkludert føttene og svømmehunden mellom tærne. Tærne er utrustet med klør. Stjerten er bred og flat.

Tamme knoppender framstår med stor variasjon i fjærdrakten, og den kan være alt mellom nesten sort og nærmest hvit. De fleste har et innslag av brunt eller svart i fjærdrakten, men også andre varianter, for eksempel helt hvit fjærdrakt forekommer.

 Inndeling 
Inndelingen følger HBW Alive og er i henhold til Carboneras (2018).

 Anseriformes, andefugler
 Anatidae, andefamilien
 Dendrocygninae, plystreender
 Oxyurinae, skarvender
 Anserinae, svaner og gjess
 Anatinae, ender
 Mergini
 Tadornini, gravender og gravgjess
 Cairinini, skogender
 Plectropterus (monotypisk)
 Cairina (monotypisk)
 C. moschata, knoppand (monotypisk)
 Sarkidiornis
 Nettapus, dvergender
 Callonetta (monotypisk)
 Aix
 Chenonetta (monotypisk)
 Hymenolaimini
 Merganettini
 Aythyini, dykkender
 Anatini, grasender

Aix blir av og til betraktet som incertae sedis; en nylig fylogenetisk studie fant at slekten var søster til Cairina.

 Atferd 
Knoppender er nærmest stumme, selv om hannen kan tilkjennegi en astmatisk hveselyd og hunnen et enkelt kvekk av og til. Arten regnes primært som en standfugl, og den holder seg i våtmarksområder, som sumper, mangrover, innsjøer, sakteflytende elver og  bekker. Om natten går den ofte til ro i trær, der den vagler seg. Selv om arten er en tropisk fugl, tåler den greit temperaturer ned til -12°C.  

Hekketiden varierer, men den er som oftest i regntiden. Arten hekker parvis solitært, men hannen er sterkt promiskuøs. Redet legges i huler eller hule trestammer og lignende (av og til også direkte på bakken eller i toppen av ei palme). Hunnen legger normalt 8–15 egg, men det finnes eksempler på hunner som har lagt opp mot 30 egg og hatt tre kull i løpet av en sesong. Inkubasjonstiden er omkring 35 dager, og hunnen ruger ut eggene alene.

 Referanser 
BirdLife International. 2016. Cairina moschata. The IUCN Red List of Threatened Species 2016: e.T22680061A92841135. http://dx.doi.org/10.2305/IUCN.UK.2016-3.RLTS.T22680061A92841135.en. Downloaded on 15 April 2018.
Carboneras, C. (2018). Ducks, Geese, Swans (Anatidae). In: del Hoyo, J., Elliott, A., Sargatal, J., Christie, D.A. & de Juana, E. (eds.). Handbook of the Birds of the World Alive. Lynx Edicions, Barcelona. (retrieved from https://www.hbw.com/node/52210 on 15 April 2018).
Carboneras, C. & Kirwan, G.M. (2018). Muscovy Duck (Cairina moschata). In: del Hoyo, J., Elliott, A., Sargatal, J., Christie, D.A. & de Juana, E. (eds.). Handbook of the Birds of the World Alive. Lynx Edicions, Barcelona. (retrieved from https://www.hbw.com/node/52846 on 15 April 2018).
Gonzalez, J., Düttmann, H. & Wink, M. (2009) Phylogenetic relationships based on two mitochondrial genes and hybridization patterns in Anatidae. J. Zool., London 279: 310–318.
Holderread, David. 2001, 'Guide to Raising Ducks', side 17
Robertson, B.C. & Goldstien, S.J. (2012) Phylogenetic affinities of the New Zealand Blue Duck (Hymenolaimus malacorhynchos). Notornis 59(1): 49–59.

 Eksterne lenker 

 Knoppand ankommet Kristianborgvannet i Bergen 10. februar 2025, ''mindemyren.com

Kategori:Andefugler
Kategori:Fugler formelt beskrevet i 1758
Kategori:Dyr formelt beskrevet av Carl von Linné